各位評判先生、各位同學 大家好！
捱係第  號。捱今晡日愛講个題目係「放尞个時節」。

放尞日，係恩兜細人仔最期待个日仔，因為毋使去學校，做得「睡到日頭曬屎胐」，還做得做兜仔休閒活動，豁忒緊張个心情，輕輕鬆鬆、快快樂樂籐等大人來去滿哪仔遶尞！

放尞个時節，阿爸長透帶等一家大細，去對面个公園運動。捱最好僇阿哥搞走相逐、跳索仔；有成時打羽毛球、打籃球。我最愛滴公園肚做運動，除了做得減肥，還做得吸收芬多精，滿哪仔又係靚奶奶个花僇蝶仔，還有叢又高又大个樟樹，真係「安樂值千金」，做得歸屋下人共下講講笑笑，這種感覺實在還好哪！
    放尞个時節，阿爸准捱打電腦，捱聽阿爸个話，捱會用電腦查兜仔上課會用到个資料；毋搞電腦遊戲。因為時間盡寶貴，故所愛好好利用，正毋會浪費滴搞電腦遊戲上。
    放尞个時節，捱還會僇阿姆手牽手共下去菜市場買菜。菜市場當鬧熱，有賣魚、賣肉、賣菜僇賣水果个；路唇還有像五金、衫褲這兜各式各樣个東西，都有人擺攤仔賣。阿姆買到一大籃捱兜好食个菜僇屋下愛用个東西，倆子哀寛等轉，捱擇菜、洗菜分阿姆煮，阿姆盡強，無幾久就煮好一桌澎湃个飯菜分屋下人食。
    有ㄧ句話講：「歇睏係為到行更遠个路」，捱認為讀書个時節，一定愛認真，放尞个時節正做得歡歡喜喜來享受！

捱講到這，有閒正來尞，恁仔細！

